我哋成日聽到「卡路里」
一塊餅乾有幾多卡路里？
100 次「星星跳」可以消耗
幾多卡路里？
長跑又消耗幾多呢？
咁細嘅動作呢？
但係卡路里到底係咩意思？ 
仲有我哋需要幾多卡路里？
卡路里其實係我哋掌握
身體嘅能量攝取同消耗嘅一個工具
如果能量嘅攝取同消耗可以一樣
係最健康嘅狀態
如果我地攝取嘅能量多過身體所需
過量嘅部分就會被轉化成脂肪
儲存喺細胞裏面
然後我哋體重就會增加
相反，如果消耗嘅能量超過攝取量
我哋體重下降
所以我哋需要計算到我哋
身體嘅能量攝取同消耗
於是我哋就用卡路里呢個單位去計
我哋所量度食物當中嘅 1 卡路里
亦可以叫做 1 大卡路里
佢嘅定義係 1 公斤嘅水
溫度升高攝氏 1 度嘅時候
所需要吸收嘅熱量
每一種食物都有一個卡路里數值
用黎計食物入邊嘅化學鍵嘅能量
一件普通披薩有 272 卡
一塊麵包大概有 78 卡
一個蘋果就大約 52 卡
呢啲能量喺消化過程當中會被釋放出黎
然後儲存喺其他分子當中
呢啲分子可以降解
為身體需要嘅地方提供能量
呢啲能量會喺三個情況下使用
大概 10% 會用喺消化過程當中
20% 用喺身體活動度
最大嘅 70% 左右
用黎支持器官同組織嘅基本運作
第三個用途其實就係
同我哋身體嘅基礎代謝率有關
當你唔吃飯唔郁嘅時候都好
你都需要一啲卡路里去維持生命
如果加埋消化同身體活動
你就會到達指引裏邊嘅數值
就係一個人一日需要幾多卡路里
女性 2000 卡，男性 2500 卡
呢啲估算係基於一啲因素
好似平均體重、運動量同肌肉水平
咁係咪每個人嘅目標都係 2000 卡？
其實唔一定
如果你做一次劇烈嘅體能活動
譬如話環法單車賽
你身體每日就會消耗最多 9000 卡
比起未懷孕個陣
孕婦需要多少少嘅卡路里
而老年人身體代謝率通常比較慢
能量會消耗得比較慢
所以身體需要較少嘅卡路里
以下亦都係一啲你開始計卡路里之前
需要知道嘅嘢

食物標籤上面標註嘅卡路里數值
係指食物中含有嘅熱量總數
唔等於你可以從中攝取嘅熱量
芹菜同埋全麥食品呢類纖維食物
消化嘅時候需要更多嘅能量
所以如果芹菜同埋薯片都含有 100 卡
食完芹菜之後會比食薯片獲得更少熱量
唔單止噉
當一啲食物提供咗蛋白質、維他命
其他就提供唔到咁多嘅營養
如果食太多低營養嘅食物
有可能導致體重超標或者營養不良
就算係兩份完全相同嘅食物
唔同嘅人食落去都會獲得唔同嘅熱量
因為人體內消化酵素嘅數目
腸道細菌
甚至係腸嘅長短
都會影響人喺食物中
攝取卡路里嘅能力
所以，就算卡路里係有效量度熱量
但係要計每個人具體需要幾多卡
我哋需要同時考慮唔同因素
好似運動量
食物種類
同埋我哋身體消化吸收嘅能力
祝你哋以後搵食物標纖嗰陣好運